Përpjekjet e Izraelit për të ndërmjetësuar mes Rusisë dhe Ukrainës
Duke shfrytëzuar lidhjet e mira me Moskën dhe Kievin, Kryeministri izraelit Naftali Bennett është angazhuar me të dyja palët në një përpjekje për të ndalur luftimet
Izraeli është shfaqur si ndërmjetësues mes Rusisë dhe Ukrainës. Kryeministri izraelit Naftali Bennett është i vetmi udhëheqës botëror që ka shkuar në Rusi për të takuar Presidentin Vladimir Putin që kur filloi sulmi ndaj Ukrainës. Siç njofton korrespondentja e Zërit të Amerikës, Linda Gradstein, Presidenti ukrainas Volodymyr Zelenski e falenderoi zotin Bennett për përpjekjet e tij për të ndërmjetësuar. Kryeministri i Izraelit, Naftali Bennett ka bërë telefonata të shumta rishtazi me Presidentin rus Vladimir Putin dhe Presidentin ukrainas Volodymyr Zelenski, në përpjekje për të ndërmjetësuar një armëpushim. Zoti Bennet është i vetmi udhëheqës botëror që vizitoi Moskën këtë javë, duke thënë se Izraeli ka një detyrim moral të bëjë ç’është e mundur për të ndërmjetësuar. Ai tha se përpjekja për të shpëtuar jetë njerëzish justifikon shkeljen e rregullit hebre për të mos udhëtuar gjatë shabatit. , tha zoti Bennett. Disa ekspertë thonë se Izraeli gjendet në kushte të favorshme për të ndërmjetësuar. ̧ i tha Zërit të Amerikës Jonathan Dekel-Chen, nga Universiteti Hebre. Por analistët e tjerë izraelitë thonë se fuqia ushtarake ruse në Lindjen e Mesme luan një rol të madh kundër interesave strategjike të Izraelit. , thotë Chuck Freilich, ish-këshilltar i sigurisë kombëtare të Izraelit. Izraeli ka mikpritur mijëra hebrenj emigrantë nga Ukraina dhe është i gatshëm të presë deri në 100 mijë njerëz të tjerë nga familje me prejardhje izraelite. Gjithashtu, rreth 20 mijë ukrainas jo-hebrenj që ishin vendosur në Izrael përpara se të fillonte lufta do të lejohen të qëndrojnë, dhe pesë mijë të tjerëve do t’u jepet statusi i refugjatëve për të ardhur në Izrael.